**A pályázatot ismertető kiadványhoz szükséges alapadatok és kiegészítő információk**

**word formátumban**

**Pályamű elnevezése és címe: Zanglai Szoláriskola**

India, Himalája, Zangla

**Pályázó: Archi-kon Kft.**

**Beruházó: Csoma Szobája Alapítvány**

**Tervező: Archi-kon Kft., Csoma Szobája Alapítvány**

Déri Dániel, Dobos Bence, Irimiás Balázs, Kádár Ágnes, Nagy Csaba, Pólus Károly, Szabó Bulcsú, Tőrös Ágnes, Várhidi Bence

**Kivitelező: Csoma Szobája Alapítvány**

**Az ingatlanfejlesztés koncepciója**,

A világ egyik legnehezebben megközelíthető régiójában, az Indiai Himalájában fekvő Zanglában a hosszú téli időszak az egész régiót elzárja a külvilágtól, a hágók októbertől áprilisig járhatatlanná válnak. A 4000 méter körüli magasságban a tüzelőanyag hiánya miatt az iskolák is hosszú téli szünetre kényszerülnek. A régió klímája magashegyi száraz, napsütéses. A földművelési szezon nagyon rövid, az öntözéshez a gleccserek olvadékvizét használják, az intenzív mezőgazdasághoz a gyerekek munkájára is szükség van. A rövid mezőgazdasági szezon egybeesik a tanulásra is legalkalmasabb nyári időszakkal. A megoldás a téli oktatást is lehetővé tevő szolár iskola lehet.

A Zanglai királyi palotát helyreállító Csoma Szobája Alapítvány felkérésére, velük együttműködve terveztük a Zanglai Napiskolát, melynek célja a téli oktatás tantermeinek megvalósítása volt, olyan módon, hogy a helyi anyagokból és technológiával készült épület fűtése a nap természetes energiájával történhessen.